2020. 12. 17.

A beruházás megvalósításának kockázatai

Minta segítségek a kitöltéshez

A beruházás megvalósításának kockázatai

*Nem szabad elfelejteni, hogy egy fejlesztési beruházás még önmagában nem feltétlenül jelenti, hogy egy kitűzött célt el is érünk, hiszen a fejlesztési beruházás csupán egy eszköz, amely segíthet a céljaink elérésében és megvalósításában. A célok elérése több összetevős folyamat, ezért szükséges, hogy a pályázó maga elemezze és gondolja végig, hogy milyen kockázatokat rejthet a pályázati célkitűzés számára.*

## Webshop minta

A fejlesztési beruházással amennyiben megvalósul a webshop, azt üzemelni és működtetni is kell. Be kell szerezni a termékeket, a folyamatos megrendeléseket kezelni kell, erre jelenleg nincs emberünk, így biztosan legalább egy embert 4 órában fel kell vegyünk erre a pozícióra. Ugyanakkor ahhoz, hogy a webshop termékeit minél többen elérjék, hirdetnünk kell, amit most nem tudunk felbecsülni, milyen anyagi befektetéssel jár. Jelenlegi anyagi kereteink szűkösek, úgyhogy ez jelenthet jelentősebb kockázatot. A kockázat minimalizálása érdekében kezdetben a családtagok fogják menedzselni a webshopot, ami nem biztos, hogy professzionális lesz. Tudjuk, hogy egy webshop a fejlesztéseken túl kezdeti beruházási igénnyel rendelkezik a hirdetések és a fenntartás miatt, de erre úgy gondoljuk fel vagyunk készülve. A guminyúl piacot kielemeztük és hiszünk benne, hogy minden ráfordításunk hamar megtérülő lesz, hiszen a guminyulak kereslete az elmúlt évek tendenciája alapján folyamatosan növekszik.

## Bemutatkozó oldal minta

Nem gondoljuk, hogy a fejlesztéssel megvalósuló beruházás bármilyen kockázatot is rejthet. A bemutatkozó oldalak tartalmi-, képi és fejlesztési költségeit előre rendezzük, a fenntartási költség minimális, így a kockázat a beruházással kapcsolatban elhanyagolható.

## Csak ügyviteli renszer minta

Kockázatot az jelenthet számunkra, hogy az embereink nem biztos, hogy könnyen veszik egy szigorúbb kontroll rendszer bevezetését, még ha a cégünk érdeke is ez. Ezeket a konfliktusokat fel kell vállaljuk, ezért részlegenkénti kommunikációs tervet készítünk elő. Mivel a cégünk fejlődésének létérdeke a rendszer hatékonyabbá tétele, akinek nem tetszik, legfeljebb keres másik munkahelyet. Úgy érezzük, hogy most az alacsony forgalom miatt lehetőségünk van a rendszert bevezetni, az elvárt hatékonyságnövekedés pedig szinte borítékolható. Kockázatos tényezőként éljük meg az adataink felhő alapú tárolását, bár értjük, hogy a világ efelé halad és ma már biztonságosabb egy felhő alapú rendszerben tárolni az adatainkat, amely sokkal biztonságosabban őrzött mint a helyi számítógépem, mégis kockázatként kezelendő. Ezért kiemelten fontos számomra, hogy a felhőben tárolt adataimat bármikor kimenthessem egy külön adathordozóra, valamint, hogy a szerveren adataim titkosítva legyenek kezelve, bár tudom, hogy ennek ma már a modern ügyviteli rendszerek megfelelnek….